b'\n_START_ARTICLE_\nKotijske Alpe\n_START_SECTION_\nEtimologija\n_START_PARAGRAPH_\nIme Cottian prihaja od Marcusa Juliusa Cottiusa, kralja ligurskega plemena, ki je naseljevalo to gorato obmo\xc4\x8dje v 1. st. pr. n. \xc5\xa1t.. Ta plemena so najprej nasprotovala, kasneje pa sklenila mir z Julijem Cezarjem. Cottiusa je nasledil njegov sin, prav tako imenovan Marcus Julius Cottius, ki mu je naziv kralja podelil cesar Klavdij I.._NEWLINE_Ob njegovi smrti je Neron aneksiral njegovo kraljestvo kot pokrajino Kotijske Alpe.\n_START_SECTION_\nZgodovina\n_START_PARAGRAPH_\nVek del srednjega veka so bila Kotijske Alpe razdeljene med Savojsko vojvodstvo, ki je imelo severni del in vzhodna pobo\xc4\x8dja ter  Daufinejo v \xc4\x8dasu, ko je bila neodvisna od Francije. Daufineja je prav tako, poleg jugozahodnega pobo\xc4\x8dja obmo\xc4\x8dja (Brian\xc3\xa7on in Queyras, sedaj na francoski strani), obsegala zgornji del nekaterih dolin, kjer so bili pritoki reke Pad (Valle di Susa, dolino Chisone in Varaita). Alpsko ozemlje Daufineje, znano kot Escartons, je imelo omejeno avtonomijo in volilo svoj parlament.  To pol-avtonomno stanje je trajalo tudi po priklju\xc4\x8ditvi Daufineje k Franciji (1349) in je bilo odpravljeno \xc5\xa1ele leta 1713 v skladu s pogodbo iz Utrechta, ki je dodelila Savojcem vse gorato obmo\xc4\x8dje na vzhodni strani Kotijskih Alp. _NEWLINE_Po pogodbi podpisani v Torinu marca 1860 (Torinski mir) in sta Nica in Savoy pripadla Franciji, so severozahodna pobo\xc4\x8dja obmo\xc4\x8dju postala del Francoske republike. _NEWLINE_Dve vzhodni dolini Pellice in Germanasca sta bili \xc5\xbee stoletja neke vrste zato\xc4\x8di\xc5\xa1\xc4\x8de za Valdenze, kr\xc5\xa1\xc4\x8dansko gibanje, ki ga je ustanovil Peter Waldo in ki je bilo preganjano kot hereti\xc4\x8dno od 12. stoletja dalje.\n_START_SECTION_\nGeografija\n_START_PARAGRAPH_\nUpravno obmo\xc4\x8dje je razdeljeno med italijanski pokrajini Cuneo in Torino (vzhodna pobo\xc4\x8dja) in francoske departmaje Savoie, Hautes-Alpes, in Alpes-de-Haute-Provence (zahodna pobo\xc4\x8dja)._NEWLINE_Kotijske Alpe drenirata reki Durance in Arc in njuni pritoki na francoski strani in Dora Riparia in drugi pritoki reke Pad na italijanski strani.\n_START_SECTION_\nGrande Traversata delle Alpi\n_START_PARAGRAPH_\nTudi preko Kotijskih Alp poteka italijanska tranverzalna pe\xc5\xa1pot Grande Traversata delle Alpi (GTA), ki temelji na starih kme\xc4\x8dkih in konjskih poteh in je dolga okoli 1000 km. Prehoditi se jo da v 65 etapah.\n_START_SECTION_\nVia Alpina\n_START_PARAGRAPH_\nVia Alpina je novej\xc5\xa1a pohodni\xc5\xa1ka \xc4\x8dezmejna tranverzalna pe\xc5\xa1poti po celotnem alpskem loku in poteka od Trsta do Monaka in ima ve\xc4\x8d razli\xc4\x8dic. Modra razli\xc4\x8dica v 19 etapah pre\xc4\x8di tudi Kotijske Alpe.'